Diari Oficial de la Generalitat Valenciana


Sumari del DOGV 5981, del 25-03-2009 (2009/3307)

RESOLUCIÓ de 2 de setembre de 2008, de la Direcció General per al Canvi Climàtic, per la qual s'atorga a l'empresa Juan y Juan, SA l'autorització ambiental integrada per a les instal·lacions de fabricació de pastisseria i brioxeria industrial al terme municipal de Villalonga.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5981

Data del DOGV
:   25-03-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/3307


Data del document
:   02-09-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Vilallonga
    * empresa privada
    * indústria gastronòmica

RESOLUCIÓ de 2 de setembre de 2008, de la Direcció General per al Canvi Climàtic, per la qual s'atorga a l'empresa Juan y Juan, SA l'autorització ambiental integrada per a les instal·lacions de fabricació de pastisseria i brioxeria industrial al terme municipal de Villalonga. [2009/3307]  
Vistos els documents que consten en l'expedient 016/07 IPPC, instruït a instàncies de l'empresa Juan y Juan, SA, a fi d'obtenir l'autorització ambiental integrada per a les instal·lacions de fabricació de pastisseria i brioxeria industrial, s'emet aquesta resolució de conformitat amb els següents   
Antecedents de fet  
Primer. Amb data 29 de desembre de 2006, María Dolores Juan Fernández, en representació de l'empresa Juan y Juan, SA, amb CIF A-46012324, i ubicada al carrer Camí de la Font, núm. 3 de Villalonga (València), presenta en el Registre d'Entrada del Prop de Vila-real una sol·licitud d'autorització ambiental integrada per a una indústria de fabricació de pastisseria i brioxeria industrial, que es detalla en l'annex I.  
Amb data 3 de gener de 2007 es rep l'esmentada sol·licitud en el Registre General de la Conselleria de Territori i Habitatge.  
A la sol·licitud s'adjunta una còpia compulsada de l'informe de compatibilitat urbanística emés per l'Ajuntament de Villalonga.  
Segon. Amb data 20 de juny de 2007 el promotor presenta la documentació necessària per a l'iniciar el procediment d'autorització ambiental integrada.  
Tercer. Una vegada admesa a tràmit la sol·licitud, la Conselleria remet la documentació a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada.  
Quart. Amb data 11 de setembre de 2007 es rep un informe del Servei d'Impacte Ambiental en què es comunica que el projecte no es troba en cap dels supòsits previstos en el Decret 162/1990, modificat pel Decret 32/2006, pel qual es va aprovar el Reglament per a l'execució de la Llei 2/1989, d'impacte ambiental. No obstant això, assenyala que, com que la fàbrica està ubicada dins de l'àrea d'amortiment d'impactes del Pla d'ordenació dels recursos naturals del Parc Natural de la Marjal de Pego-Oliva, s'hauria de realitzar la consulta prèvia a l'òrgan competent.  
Cinqué. Amb data 20 de setembre de 2007 se sol·licita el pronunciament sobre la suficiència de la documentació al Servei d'Ordenació Sostenible del Medi, de l'Àrea de Conservació dels Espais Naturals d'aquesta Conselleria. Es rep un informe de l'esmentat Servei amb data 15 d'octubre de 2007, pel qual es comunica que, vist que l'activitat que realitza l'empresa Juan y Juan, SA, de Villalonga no es correspon amb les activitats de l'article 86 del PORN de la Marjal de Pego-Oliva, s'informa que no és probable que produïsca afecció negativa sobre aquest parc natural.  
Sisé. Amb data 13 de novembre de 2007 es rep un informe de suficiència favorable emés per l'Ajuntament de Villalonga.  
Amb data 7 de desembre de 2007 el promotor presenta documentació a requeriment d'aquesta Conselleria.  
Seté. Amb data 28 de novembre de 2008 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 28 de la Llei 2/2006, de 5 de maig, de prevenció de la contaminació i qualitat ambiental i se'n publica l'anunci en el Diari Oficial de la Comunitat Valenciana (DOCV núm. 5649).  
Durant aquest període no es presenten al·legacions al projecte, ni a aquesta Conselleria ni a l'Ajuntament de Villalonga. En l'expedient consta el certificat de la informació pública.  
Vuité. Transcorregut el termini d'informació pública, se sol·licita un nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.  
Nové. Amb data 11 de març de 2008 es rep un informe emés per l'Entitat de Sanejament d'Aigües, com a organisme encarregat de la gestió de la depuradora de destinació de l'abocament realitzat per l'empresa, en el qual s'estableixen unes condicions que s'han tingut en compte en aquesta resolució.  
Deu. Amb data 17 de març de 2008 el promotor presenta documentació a requeriment d'aquesta Conselleria, entre la qual es troba una còpia compulsada de la resolució de l'Ajuntament de Villalonga, per la qual, a petició de la mercantil, s'autoritza l'evacuació de les aigües pluvials, residuals de sanejament i industrials de la fàbrica de brioxeria i pastisseria industrial Juan y Juan, SA, condicionada a l'informe emés pel tècnic municipal.  
Onze. Amb data 6 de juny de 2008 el promotor presenta documentació a requeriment d'aquesta Conselleria.  
Dotze. Amb data 3 de juny de 2008 la Confederació Hidrogràfica del Xúquer emet un informe en sentit favorable sobre la inexistència d'abocaments a domini públic hidràulic, condicionat al compliment de diverses prescripcions que s'han inclòs en aquesta autorització.  
Tretze. Amb data 22 de juliol de 2008 es rep un informe tècnic d'adequació emés per l'enginyer industrial municipal de l'Ajuntament de Villalonga, l'informe sobre les condicions d'abocament emés per l'aparellador municipal de les aigües pluvials i residuals i el decret d'alcaldia d'autorització a la mercantil Juan y Juan, SA.  
Així mateix, s'han incorporat a l'expedient els informes emesos pel Servei de Residus Industrials, el Servei de Residus Urbans i pel Servei de Protecció de l'Ambient Atmosfèric.  
Catorze. Amb data 25 de juliol de 2008 es realitza el tràmit d'audiència a l'interessat.  
Quinze. Amb data 29 de juliol de 2008 la Comissió d'Anàlisi Ambiental Integrada celebra una sessió ordinària i aprova la proposta de resolució de l'expedient 016/07 IPPC de sol·licitud d'autorització ambiental integrada, promoguda per Juan y Juan, SA.  
Fonaments de dret  
Primer. D'acord amb l'article 9 de la Llei 16/2002 de prevenció i control integrats de la contaminació, les activitats que apareixen en l'annex I de l'esmentada llei estan subjectes a autorització ambiental integrada.  
La instal·lació de referència està inclosa en l'epígraf 9.1b de l'annex I de la Llei 16/2002.  
Segon. La tramitació de l'expedient s'ha realitzat segons el que preveuen els articles 27 i següents de la Llei 2/2006, de 5 de maig de prevenció de la contaminació i qualitat ambiental.  
Tercer. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3h de la Llei 16/2002 i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
Vist el que antecedeix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que em confereix el Reglament orgànic i funcional de la Conselleria de Medi Ambient, Aigua, Urbanisme i Habitatge, resolc  
Primer  
Concedir a Juan y Juan, SA l'autorització ambiental integrada per a les instal·lacions de fabricació de pastisseria i brioxeria industrial, que s'ha de desenvolupar a l'establiment situat al carrer Camí de la Font, número 3 de Villalonga (València), d'acord amb el projecte bàsic per a la sol·licitud d'autorització ambiental integrada, el projecte d'activitat i la resta de documentació complementària, la qual queda inscrita en el Registre General d'Instal·lacions IPPC de la Comunitat Valenciana amb el número 318-08/AAI/CV, condicionada al compliment dels requisits següents:  
1. Emissions atmosfèriques   
1.1. Valors límit d'emissió i control de les emissions  
Els focus descrits en la documentació i que, per tant, s'autoritzen són els següents:  
  
S'exclouen d'aquesta autorització els focus de contaminació no sistemàtica, els dels equips utilitzats per a la investigació, desenvolu  
  
(1) Disposició addicional primera del Decret 127/2006  
(2) Apartat 2.2. de l'annex IV del Decret 833/1975  
\* \* \* \* \*  
  
(1) Disposición adicional primera del Decreto 127/2006  
(2) Apartado 2.2. del Anexo IV del Decreto 833/1975pament i experimentació de nous productes i processos, i els dels serveis d'aigua calenta sanitària i calefacció de les instal·lacions, que es regiran per la seua normativa específica.  
Els valors límit d'emissió per als focus canalitzats descrits i la periodicitat de controls per ECMQA seran els següents:  
S'han de complir les següents condicions de presa de mostres i expressió de resultats:  
- Punts de presa de mostra: els focus canalitzats hauran de tenir la situació, disposició, dimensió i els accessos corresponents, d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i distribució dels focus emissors a l'atmosfera serà tal que garantisca una correcta dispersió dels contaminants emesos. Més concretament, la seua alçària no sols haurà de complir el que estableix l'Ordre de 18 d'octubre de 1976, sinó que es recomana que aquesta siga tal que en una distància equivalent a deu vegades l'alçària del punt d'abocament d'un focus no existisquen altres estructures d'alçària superior a la del mateix focus menys dos metres, que produïsquen un apantallament, que dificulte la dispersió i es justifique tècnicament la influència de l'efecte down-wash (turbulència o rebuf).  
- Preferiblement, la temperatura dels gasos en el punt de mostratge serà menor de 200ºC.  
- Les mesures s'han de realitzar en condicions normals d'operació de les instal·lacions, registrant els paràmetres que les determinen, i s'han de cobrir totes les diferents tipologies o grups de productes que es fabriquen en cada instal·lació.  
- Les concentracions mesurades sempre estaran referides a condicions normals de pressió i temperatura (1 atm i 0ºC), i per als gasos de combustió en base seca i un contingut d'oxigen (O2)del 15%.  
2. Soroll   
Respecte al nivell de sorolls transmesos a l'exterior, s'haurà de complir el que estableix la Llei 7/2002, de 3 de desembre, de la Generalitat Valenciana de protecció contra la contaminació acústica, i el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.  
En particular, s'han de complir els límits sonors externs establits per a zones d'ús industrial, que són els següents:  
Diürn Nocturn  
70 dB(A) 60 dB(A)  
Si hi ha una àrea pròxima d'ús residencial consolidat o docent, s'haurà de comprovar que els nivells de soroll transmeses siguen inferiors als establits en la taula 1 de l'annex II de la Llei 7/2002.  
En un termini inferior a tres mesos després de la posada en marxa de les instal·lacions que constitueixen l'ampliació i, almenys cada cinc anys, s'haurà de realitzar una auditoria acústica, a fi de comprovar que no se superen els nivells sonors en els punts on se situa el receptor més pròxim, és a dir, al perímetre de la instal·lació. Per a això, es mesurarà el nivell de soroll en un nombre de punts representatius del perímetre, tant amb l'activitat en funcionament com parada (nivell de fons). L'esmentada auditoria haurà de ser realitzada per una entitat col·laboradora en matèria de contaminació acústica d'acord amb el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre.  
El titular haurà de disposar del llibre de control, que estarà constituït pels certificats dels resultats obtinguts de les auditories acústiques i dels corresponents informes complets.  
3. Olors   
Quan l'òrgan competent ho considere necessari, podrà requerir al titular de l'explotació la realització d'una avaluació de la molèstia per olors que genera, per mitjà del mesurament de les unitats d'olor, d'acord amb la norma UNE-EN 13990. A les zones residencials d'afecció, el percentil 98 de les mitjanes horàries al llarg d'un any les limita a 5 unitats d'olor.  
4. Abocaments  
4.1. Aigües residuals sanitàries, residuals industrials i pluvials  
L'aigua s'utilitza per a incorporació en el producte en els circuits de cambres de refrigeració, en les calderes i en la neteja d'instal·lacions, maquinària i utensilis. La neteja d'instal·lacions es realitza diverses vegades al dia amb mànegues i aigua a pressió. Així mateix, l'aigua emprada en les calderes es descalcifica prèviament (el rebuig de la descalcificació forma part de l'abocament final de l'empresa).  
Respecte a les aigües residuals de l'activitat industrial, per al seu tractament es disposa d'una bassa de decantació prèvia a l'abocament a la xarxa. Les aigües es canalitzen per gravetat a una bassa de decantació, que disposa de diferents compartiments per a forçar la decantació del material. L'aigua d'eixida de la bassa s'aboca a la xarxa de sanejament municipal. Periòdicament se n'extrauen els llots amb una cisterna proveïda de canonada d'aspiració. La recollida és realitzada per un gestor autoritzat.  
A les aigües residuals domèstiques no es realitza cap tipus de tractament, en ser assimilables a domèstiques i trobar-se dins dels límits d'abocament adequat. Per tant, s'envien a la xarxa de clavegueram de la ciutat.  
D'acord amb la documentació presentada i tenint en compte les característiques generals d'aquest tipus d'activitats, es pressuposa que les aigües pluvials no estan contaminades.  
Consta en l'expedient el permís d'abocament de totes les aigües residuals produïdes per l'activitat, concedit per l'Ajuntament de Villalonga amb data 1 de febrer de 2005.  
4.2. Control  
La Confederació Hidrogràfica del Xúquer emet informe favorable sobre la gestió de les aigües residuals, amb les prescripcions següents:  
1. El titular haurà de mantenir tots els abocaments generats per la seua activitat connectats a la xarxa de clavegueram, sense que existisca cap sistema d'alleugeriment capaç de generar abocament directe o indirecte a domini públic hidràulic i haurà de presentar, davant de l'òrgan competent per a l'atorgament de l'autorització ambiental integrada, l'informe favorable de connexió a la xarxa de clavegueram municipal emés per l'Ajuntament de Villalonga.  
2. S'han de concretar les mesures que s'adoptaran sobre les recomanacions efectuades per l'EPSAR en el seu informe sobre el tractament i el pla d'autocontrol analític d'abocaments.  
3. Es recorda que, d'acord amb l'article 100 del Text refós de la llei d'aigües (Reial decret legislatiu 1/2001 de 20 de juliol), "queda prohibit, amb caràcter general, l'abocament directe o indirecte d'aigües i de productes residuals susceptibles de contaminar les aigües continentals o qualsevol altre element del domini públic hidràulic, llevat que es dispose de l'autorització prèvia administrativa" i s'incoarà, si s'escau, un expedient sancionador per infracció tipificada en la lletra f) de l'article 116.3 de l'esmentada llei.  
4. Les instal·lacions s'han de mantenir netes, lliures de qualsevol tipus de residus, en particular de restes de greixos i olis, i sense aplecs a la intempèrie de manera que no es puga produir la contaminació de les aigües pluvials, les quals seran recollides i eliminades per sistemes que asseguren la no-alteració de les característiques qualitatives i la innocuïtat de l'abocament al domini públic hidràulic, si s'escau.  
5. D'acord amb el que disposen l'article 30 i la disposició final primera de la Llei 16/2002, de prevenció i control integrats de la contaminació, el marc competencial establit amb l'autorització ambiental integrada no altera les competències que la Confederació Hidrogràfica del Xúquer té atribuïdes en relació al control, la inspecció i la vigilància del domini públic hidràulic ni en particular la potestat sancionadora.  
Segons l'informe de l'Entitat de Sanejament d'Aigües (EPSAR), l'empresa haurà d'instal·lar una planta de tractament de les seues aigües residuals com a pla d'adequació de l'abocament, amb la finalitat d'assegurar que aquestes compleixen les condicions per a l'abocament a la xarxa de sanejament. Així mateix, l'empresa haurà d'establir el següent pla d'autocontrols analítics de les seues aigües residuals, en el qual es caracteritzaran els següents paràmetres, amb la periodicitat indicada:  
  
En tots els casos les mostres seran integrades durant 24 hores i es prendran a l'arqueta de registre. Les anàlisis seran efectuades per un laboratori homologat, entenent per aquests els corresponents a empreses col·laboradores dels organismes de conca en matèria de control d'abocaments, tal com estableix l'Ordre 985/2006 del Ministeri de Medi Ambient.  
Els resultats de l'esmentada anàlisi es remetran a l'Entitat Pública de Sanejament d'Aigües Residuals de la Comunitat Valenciana, amb la periodicitat establida en el pla d'autocontrol, juntament amb l'acta de presa de mostres del laboratori. El cost econòmic associat a aquestes operacions anirà per compte de l'empresa sol·licitant.  
La duració d'aquests controls analítics estarà determinada pel manteniment dels valors de l'abocament dins dels límits i condicions establides en la corresponent resolució. L'EPSAR determinarà la variació de la freqüència dels controls i, si s'escau, la seua finalització.  
Els abocaments han de complir en tot moment els límits de contaminants reflectits en la corresponent ordenança municipal d'abocaments o, si no n'hi ha, en el model d'ordenança d'abocaments d'EPSAR.  
5. Protecció del sòl i de les aigües subterrànies   
No s'ha de realitzar cap abocament que puga afectar el sòl o les aigües subterrànies.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
Caldrà ajustar-se al que disposa el Reial decret 9/2005, de 14 de gener, pel qual s'estableix la relació d'activitats potencialment conta  
  
\* \* \* \* \*minants del sòl i els criteris estàndards per a la declaració de sòls contaminats.  
En aquest sentit, l'empresa ha presentat l'informe preliminar de situació del sòl requerit en l'article 3.1 del Reial decret 9/2005, tot això sense perjudici que, posteriorment, puguen demanar-se al titular de l'activitat informes complementaris o periòdics més detallats, tal com es preveu en els articles 3.3 i 3.4 de l'esmentat reial decret.  
Així mateix, el titular de l'activitat està obligat al que disposa el punt 5 de l'article 3 del RD 9/2005, en el cas que en l'emplaçament s'ubique una activitat diferent de l'actual o canvie l'ús del sòl i també a allò contingut en l'article 8 del mateix reial decret referit a la publicitat registral.  
6. Residus   
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana, i en el Reial decret 833/1988 de 20 de juliol, sobre el reglament per a l'execució de la Llei 20/1986, modificat pel Reial decret 952/1997.  
6.1. Producció de residus  
S'autoritza a Juan y Juan, SA per a la producció dels residus perillosos següents, sempre que la seua capacitat de generació anual siga de l'entorn de la magnitud que a continuació s'indica i la quantitat de producte acabat en les instal·lacions del centre productiu detallat en l'annex I siga de l'entorn de 47.406 tones/any de productes de pastisseria i brioxeria industrial.  
La instal·lació està inscrita en el Registre de Petits Productors de Residus Perillosos de la Comunitat Valenciana.  
S'haurà d'aportar en el termini de 3 mesos els documents d'acceptació de tots els residus generats (perillosos i no perillosos) emesos per gestors autoritzats. Aquests documents han de ser originals o còpies compulsades i han d'estar vigents i segellats pel gestor.  
D'acord amb la Llei 10/2000, de 12 de desembre, de residus de la Comunitat Valenciana, queda prohibida la mescla o dilució de residus que dificulte la seua gestió.   
Els residus podran ser emmagatzemats durant un període igual o inferior a sis mesos, en el cas de perillosos, i en el cas de residus no perillosos podran emmagatzemar-se per un període d'un any quan la destinació final siga l'eliminació i de dos anys quan la destinació final siga la valorització i hauran de ser lliurats a un gestor autoritzat transcorregut aquest període. Aquest emmagatzemament temporal de residus perillosos es realitzarà segregat per tipus de residu, haurà d'estar convenientment senyalitzat i es realitzarà en un lloc cobert, amb sòl impermeable i sistemes de recollida de vessaments accidentals, com ara una arqueta cega no connectada a la xarxa de clavegueram i safates de recollida. Així mateix, la zona d'emmagatzemament haurà d'estar inclosa en el sistema general de protecció contra incendis de la indústria i haurà de reduir al mínim possible la dispersió de zones d'emmagatzemament de residus perillosos dins de l'empresa.  
Per a l'emmagatzemament de residus líquids o que, pel seu alt contingut líquid, poden generar abocaments, s'ha de disposar de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la major d'ambdues quantitats). Les cubetes hauran de ser individuals per a cada tipus de residus la mescla dels quals, en cas de vessament, supose un augment de la seua perillositat o en dificulte la gestió.  
Per a la recollida de possibles escapaments o vessaments accidentals de líquids, tant de residus com de matèries primeres, s'haurà de disposar de material absorbent no inflamable en quantitat suficient per a aquesta finalitat. L'absorbent, una vegada contaminat, es gestionarà com a residu perillós o no perillós, segons corresponga.  
L'envasament i l'etiquetatge dels residus es farà d'acord amb allò exposat en els articles 13 i 14 del Reial decret 833/1988, Reglament de residus tòxics i perillosos. Així mateix, es disposarà d'un registre on conste la quantitat, naturalesa, identificació, origen i data de generació i lliurament a un gestor autoritzat com també el número de document de control i seguiment utilitzat, si s'escau, i el gestor a qui es lliura el residu.  
Els residus perillosos i els no perillosos s'han de lliurar a gestors que disposen de la corresponent autorització administrativa per a la seua gestió.  
Cada quatre anys s'haurà d'elaborar un pla de prevenció i reducció de residus perillosos que es presentarà en la Direcció General per al Canvi Climàtic.  
Qualsevol modificació relacionada amb la producció de residus perillosos que implique un canvi en la seua caracterització, producció de nous residus o canvis significatius en les quantitats habituals que se'n generen, que puga alterar el que estableixen aquestes condicions, haurà de ser comunicada.  
Els requisits establits en la legislació vigent en matèria d'envasos i residus d'envasos, i de manera especial el que estableix el Reial decret 782/1998, de 30 d'abril, pel qual es desplega el reglament per al desenvolupament de la Llei 11/1997, d'envasos i residus d'envasos, no queden derogats per la Llei 16/2002, per la qual cosa la concessió de l'autorització ambiental integrada no eximeix del seu compliment.  
7. Mesures que s'han d'adoptar en situacions diferents a les normals que poden afectar el medi ambient  
S'han de dur a terme totes les mesures necessàries perquè quede garantida la protecció del medi ambient i la salut de les persones davant de qualsevol situació anormal quant al funcionament de les instal·lacions.  
No obstant això, si es produeix algun incident en les instal·lacions que comporte el seu funcionament anòmal i d'això pot resultar l'incompliment dels límits imposats, s'haurà de comunicar immediatament l'esmentada situació a l'Ajuntament i a la Direcció General per al Canvi Climàtic.  
Una vegada produïda la situació d'emergència, la mercantil haurà d'utilitzar tots els mitjans al seu abast per a reduir al màxim l'efecte sobre el medi ambient.  
En el termini màxim de set dies després de la incidència, la mercantil haurà de remetre a l'Ajuntament i a la Direcció General per al Canvi Climàtic un informe detallat, en el qual, junt amb les dades d'identificació, hauran de figurar les següents:  
- Causes de l'incident.   
- Hora en què es va produir i la seua duració.   
- Característiques de l'emissió o abocament.   
- Mesures correctores adoptades.   
- Hora i forma en què es va comunicar el succés.   
En relació amb el possible dany ambiental ocasionat per l'activitat, s'aplicarà la Llei 26/2007, de 23 d'octubre, de responsabilitat mediambiental, en l'àmbit d'aplicació de la qual s'inclouen les activitats subjectes a autorització ambiental integrada. Segons aquesta llei, l'activitat haurà de disposar d'una garantia financera que li permeta afrontar la responsabilitat mediambiental inherent a l'activitat, en les modalitats previstes d'assegurança, aval o reserva tècnica, i amb les possibles exempcions derivades de la magnitud del dany potencial o de l'adhesió amb caràcter permanent i continuat, siga al sistema comunitari de gestió i auditoria mediambientals (EMAS), siga al sistema de gestió mediambiental UNE-EN ISO 14271:2004.  
Així mateix, quan es determine el cessament de l'activitat s'han de desmantellar i clausurar les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'esmentada activitat i no es produïsca cap dany sobre el sòl i el seu entorn.  
8. Altres condicions  
Caldrà ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi, el Decret 173/2000, de 5 de desembre, del Govern Valencià, pel qual s'estableixen les condicions que han de reunir els equips de transferència de massa d'aigua en corrent d'aire amb producció d'aerosols, per a la prevenció de la legionel·losi, i l'Ordre conjunta de 22 de febrer de 2001, de les conselleries de Medi Ambient i Sanitat, per la qual s'aprova el protocol de neteja i desinfecció dels equips de transferència de massa d'aigua en corrent d'aire amb producció d'aerosols, per a la prevenció de la legionel·losi.  
S'haurà de complir el que disposa la Llei 11/1997, d'envasos i residus d'envasos i el Reial decret 782/1998, de 30 d'abril, pel qual es desplega el Reglament per al desenvolupament de l'esmentada llei.  
La indústria i les seues instal·lacions s'hauran d'ajustar a les condicions indicades en el projecte tècnic en els aspectes no fixats en aquesta resolució.  
S'han de complir totes les disposicions aplicables per a garantir la seguretat, la salut de les persones i el medi ambient.  
9. E-PRTR  
Abans de l'1 de març de cada any s'haurà de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.   
Segon  
L'autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans de l'esmentat termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer  
Abans de la posada en marxa de l'ampliació, el titular haurà d'obtenir l'autorització d'inici de l'activitat per part d'aquesta Conselleria, sense perjudici de l'obtenció de les llicències d'obres que resulten necessàries de conformitat amb la normativa municipal.  
En tot cas, el titular disposa d'un termini màxim de tres anys per a presentar a la Direcció General per al Canvi Climàtic la sol·licitud d'autorització d'inici, que haurà d'anar acompanyada de la documentació següent:  
- Certificat visat pel tècnic director de l'execució del projecte, en el qual s'acredite que les instal·lacions i l'activitat s'ajusten al projecte presentat i autoritzat, i a la resta de documentació tècnica presentada.  
- Certificats tècnics exigits per les normatives sectorials aplicables segons el tipus d'activitat.  
- Informe i certificat emesos per una entitat col·laboradora acreditada per al control integrat de la contaminació segons el Decret 29/2007, de 9 de març, que modifica el Decret 229/2004, de 15 d'octubre, del Consell pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre, en el qual s'acredite el compliment del contingut de l'autorització ambiental integrada.  
Quart  
L'Administració deixarà sense efecte aquesta resolució en el moment en què observe qualsevol incompliment de les condicions imposades, després d'audiència prèvia de l'interessat.  
Cinqué  
El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, haurà de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Conselleria de Medi Ambient, Aigua, Urbanisme i Habitatge qualsevol modificació, substancial o no, que es propose realitzar a la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i la col·laboració necessàries als que realitzen les actuacions de vigilància, inspecció i control.  
Sisé  
En tot allò no especificat en aquesta resolució, caldrà ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus com també a qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es podrà presentar recurs d'alçada davant de la secretaria autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 2 de setembre de 2008.- El director general per al Canvi Climàtic: Jorge Lamparero Lázaro.  
Annex I  
Característiques del projecte  
Juan y Juan, SA dedica la seua activitat a la producció de brioxeria i pastisseria industrial en les instal·lacions situades al carrer de Camí de la Font, núm. 3, de Villalonga, amb una capacitat de producció de 52.146 tones anuals de producte acabat (valencianes, ulleres, magdalenes, ametlats, sobaos, cocos, bescuit, nevadets, assortiment, vulcanets, llaços, panets, canyes, bescuitades, pastís de poma, triangles, brownie, lioneses i conquilles), i es projecta l'ampliació de noves línies de producció, nau de massa fresca (croissants) i nau de goluts, que suposa un increment de la producció en 7.032 tones anuals. Així mateix, s'instal·len nous equips en les línies següents: pastís de poma, bescuitada, ametlat, ullera, borratxet-vulcanet, magdalena, morito, sobao, pa, canyes, quadradet, braç, xocolate, crema i en instal·lacions generals. També es projecta la instal·lació d'una depuradora fisicoquímica a fi d'adequar l'abocament d'aigües industrials als límits d'abocament de l'ordenança municipal.  
Les etapes del procés productiu són:  
- Recepció de matèries primeres: els ingredients principals (com ara farina, sucre, oli, ous, etc.) arriben a la fàbrica en camions cisterna, i es depositen a les sitges o als depòsits pertinents per a l'emmagatzemament i posterior ús.  
- Preparació dels ingredients: dosificació de les matèries primeres necessàries per a la preparació de cada pastat.  
- Mescla i pastat dels ingredients.  
- Dosificació o laminatge i tall.  
- Fermentació: es realitza en algun dels productes (panificables). El rent s'afig al pastat de forma líquida, ja que hi ha una instal·lació per a la fabricació i dosificació contínua del rent.  
- Addició d'ingredients (afegint-hi xocolates i cremes, banys d'ou, empolvorament de sucre).  
- Enfornada.  
- Refredament: per mitjà de circuits de transport per a aquesta finalitat, reforcats per electroventiladors quan siga necessari.  
- Processos intermedis d'addició d'ingredients (xocolate, etc.), tant per a injecció dins del producte com per a bany exterior.  
- Refredament final, si cal, dels ingredients afegits en el procés intermedi.  
- Envasament.  
- Embalatge i paletització.  
- Magatzematge i expedició.